      [image: ]HEREND VÁROS ÖNKORMÁNYZAT                  
                  POLGÁRMESTERE
               8440 Herend, Kossuth u.97.
           Tel: (88) 513-701   Fax: (88) 513-705                                                   
Ikt.sz.:  H/-/2022.					
Tárgy: A „Megalapozó dokumentum elkészítése TOP_Plusz 3.3.1-21 pályázathoz” tárgyú beszerzési eljárásban beérkezett ajánlatok elbírálása 
Készítette: Princzes Györgyi
Előterjesztés
amely készült a Képviselő-testület 2022. január 12-i ülésére

Tisztelt Képviselő-testület!
Tisztelt Pénzügyi, Településfejlesztési és Ügyrendi Bizottság!

Herend Város Önkormányzata pályázatot kíván benyújtani a Terület-és Településfejlesztési Operatív Program Plusz keretében meghirdetett TOP_Plusz-3.3.1-21 kódszámú „Gyermeknevelést támogató humán infrastruktúra fejlesztése” című pályázati kiírásra. A pályázat benyújtásának előfeltétele a Megalapozó dokumentum elkészítése és benyújtása a pályázati felhívásban és mellékleteiben, illetve az általános útmutatóban meghatározottak alapján. A pályázatokat legkésőbb 2022. január 14. napjáig kell benyújtani elektronikus úton az EPTK felületen. A pályázat beadása érdekében „Megalapozó dokumentum elkészítése TOP_Plusz 3.3.1-21 pályázathoz” tárgyában ajánlatételi felhívást küldtünk 3 ajánlattevő részére. Az ajánlatok beérkezésének határideje 2021. december 28. 10.00 óra. A beadási határidőn belül az alábbi ajánlatok érkeztek: 

· C-edge Kft. 1112 Budapest, Mikes Kelemen u. 4. fsz. 3.
1. részfeladat: igényfelmérés elkészítése: 500.000,- Ft + Áfa
2. részfeladat: Megalapozó dokumentum elkészítése: 4.000.000,- Ft + Áfa
	Mindösszesen: nettó 4.500.000,- Ft + Áfa: 1.215.000,- Ft, bruttó 5.715.000,- Ft
· Quapro Kft. 8200 Veszprém, Jókai Mór u. 2. A. lház 1. em. 4.
1. részfeladat: igényfelmérés elkészítése: 700.000,- Ft + Áfa
2. részfeladat: Megalapozó dokumentum elkészítése: 3.290.000,- Ft + Áfa
Mindösszesen: nettó 3.990.000,- Ft + Áfa: 1.077.300,- Ft, bruttó 5.067.300,- Ft 
· DMS Solutions Kft. 8200 Veszprém, Kistó u. 25. 
1. részfeladat: igényfelmérés elkészítése: 300.000,- Ft + Áfa
2. részfeladat: Megalapozó dokumentum elkészítése: 2.700.000,- Ft + Áfa
	Ajánlati ár: nettó 3.000.000.,- Ft + Áfa: 810.000,- Ft, összesen bruttó 3.810.000,- Ft

A beszerzési szabályzat szerint a nettó 3 millió forint becsült értéknél nagyobb ajánlatok esetén a beérkezett ajánlatok értékelését a Pénzügyi, Településfejlesztési és Ügyrendi Bizottság végzi. A beérkezett ajánlatok az előterjesztés mellékletét képezik.  
A Megalapozó dokumentum és igényfelmérés elkészítésével kapcsolatos szolgáltatási költség két részletben a két részfeladat elvégzését követően kerül kifizetésre. Az első részfeladat elvégzése 2022. január 14. napjáig esedékes, a szolgáltatási költségre 15 napon belül jogosult a nyertes ajánlattevő. A második részfeladat elvégzéséért nyertes pályázat esetén legkésőbb a mindenkor hatályos Támogatási Szerződés 1. mérföldkövének elérési határidejét követő 15 napon belül jogosult a megbízott.
Kérem a Tisztelt Bizottságot, hogy a beérkezett ajánlatokat vizsgálja meg és tegyen javaslatot arra vonatkozóan, hogy melyik ajánlattevővel kössön megbízási szerződést az Önkormányzat.  
Kérem a Tisztelt Képviselő-testületet, hogy a Pénzügyi, Településfejlesztési és Ügyrendi Bizottság javaslata alapján a beszerzési eljárást nyilvánítsa eredményesnek és a javaslatban megjelölt ajánlattevővel a „Megalapozó dokumentum elkészítése TOP_Plusz 3.3.1-21 pályázathoz” tárgyában kössön megbízási szerződést.

HATÁROZATI JAVASLAT

Herend Város Önkormányzat Képviselő-testülete a TOP_Plusz-3.3.1-21 kódszámú „Gyermeknevelést támogató humán infrastruktúra fejlesztése” című projekt benyújtásával kapcsolatos „Megalapozó dokumentum elkészítése TOP_Plusz 3.3.1-21 pályázathoz” tárgyú közbeszerzési törvény hatálya alá nem tartozó beszerzési eljárást eredményesnek nyilvánítja és a legalacsonyabb összegű ellenszolgáltatás értékelési szempontja alapján 1. részfeladat: igényfelmérés elkészítése nettó ,- Ft + áfa, 2. részfeladat: Megalapozó dokumentum elkészítése nettó ,- Ft + áfa,  mindösszesen nettó …...,- Ft, +Áfa, bruttó  …...,-Ft  megbízási díj mellett  …....... ajánlatát fogadja el.
A Képviselő-testület felhatalmazza a polgármestert, hogy a nyertes ajánlattevővel a  megbízási szerződést írja alá. 
Határidő: azonnal 
Felelős: polgármester

Herend, 2022. január 	11.
Tisztelettel:											Jánszky Lajos László 
								         polgármester

